Na podlagi tretjega odstavka 107.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18 in 86/21 – odl. US) minister za kmetijstvo, gozdarstvo in prehrano izdaja

PRAVILNIK

**o spremembah in dopolnitvah Pravilnika o priznanju skupine proizvajalcev za skupno trženje**

1. **člen**

V Pravilniku o priznanju skupine proizvajalcev za skupno trženje (Uradni list RS, št. 23/18 in 46/19) se v 2. členu v 13. točki beseda »ali« nadomesti s podpičjem.

V 14. točki se pika nadomesti s podpičjem ter se dodajo nove 15., 16., 17. in 18. točka, ki se glasijo:

»15. žita;

16. pivovarski ječmen;

17. oljčno olje in namizne oljke ali

18. vino.«.

1. **člen**

V 3. členu se v prvem dostavku v 14. točki pika nadomesti s podpičjem ter se dodajo nove 15., 16., 17. in 18. točka, ki se glasijo:

»15. za sektor žita: imeti mora najmanj 100 članov, ki pridelujejo žita na najmanj 300 ha kmetijskih površin za namen pridelave žit;

16. za sektor pivovarski ječmen: imeti mora najmanj 25 članov, ki pridelujejo pivovarski ječmen na najmanj 75 ha kmetijskih površin za namen pridelave pivovarskega ječmena;

17. za sektor oljčno olje in namizne oljke: imeti mora najmanj pet članov, ki pridelujejo oljke za namen proizvodnje oljčnega olja na najmanj 8 ha kmetijskih površin oljčnikov;

18. za sektor vino: imeti mora najmanj deset članov, ki letno pridelajo najmanj 100.000 litrov vina.«.

V petem odstavku se besedilo »9., 12., 13. in 14. točke« nadomesti z besedilom »9. in 12. do 17. točke«.

Za petim odstavkom se doda nov šesti odstavek, ki se glasi:

»(6) Količina pridelanega vina iz 18. točke prvega odstavka tega člena je količina vina, prijavljena v register pridelovalcev grozdja in vina, letnika, ki je enak koledarskemu letu pred vložitvijo vloge za priznanje.«.

Dosedanji šesti in sedmi odstavek postaneta sedmi in osmi odstavek.

V dosedanjem osmem odstavku, ki postane deveti odstavek, se za besedo »družin« doda vejica in besedilo »količine pridelanega vina«.

Dosedanji deveti do dvanajsti odstavek postanejo deseti do trinajsti odstavek.

V dosedanjem trinajstem odstavku, ki postane štirinajsti odstavek, se beseda »petnajstega« nadomesti z besedo »šestnajstega«.

Dosedanji štirinajsti do sedemnajsti odstavek postanejo petnajsti do osemnajsti odstavek.

**KONČNA DOLOČBA**

1. **člen**

**(začetek veljavnosti)**

Ta pravilnik začne veljati naslednji dan po objavi v Uradnem listu Republike Slovenije.

Št. 007-391/2021

Ljubljana, dne:

EVA 2021-2330-0077

Dr. Jože Podgoršek

minister za kmetijstvo,  
gozdarstvo in prehrano